MAKÓWKI Miast pastyrka we kościele, to do wyrka dupa ściele! Dyć asjytka zjod makówek i zawónioł mu zygówek. Autor:Bernard Śmigała
MAKÓWKI
RYBA
RYBA Jak zabić ryba- -to jest pytanie? Latoś móm chyba, łodpowiedź na nie. Ponoć łobydzie sie bez zbijanio, jak sie pozbawi kapra dychanio. Autor:Bernard Śmigała
KLACHULE Z GODULE
KLACHULE Z GODULE Sztyry klachule kościół sprzóntały, ksiyndzów z Godule łobgadywały: „Godajóm ludzie, że nasz wikary, krynci sie wele nowyj kuchary.” Autor:Bernard Śmigała
WILIJO
WILIJO Już chojinki łobstrojóne i gyszynki wystawióne. W izbie piyknie wónio lasym, dyć wilijo już za pasym! Autor:Bernard Śmigała
MARKYRANTKA
MARKYRANTKA Ledwie stanyła – – już w łoknie siedzi! Wszystkich zdónżyła już łoszeredzić! Choć markyruje. że cołkim głucho, godajóm na nia-„Gumowe ucho”. Autor:Bernard Śmigała
NIYWIERNO
NIYWIERNO „To ci utropa – pado Marika, „łodeszła chopa skuli Karlika!” Ponoć zaczym sie wydała, z tym Karlikym już czimała. Autor:Bernard Śmigała
NIY TE KWIOTKI DLO DOROTKI
NIY TE KWIOTKI DLO DOROTKI Jubileusz łod Dorotki, tóż Tadeusz kupiół kwiotki. Zamiast nelek, kupiół dómbki i łod Dorki dostoł w zómbki! Autor:Bernard Śmigała
Flider go skusioł
Flider go skusioł Floder woniom kusi miyszo rozum w gowie toż powoniać musi nim frela sie dowiy Zawaloł zolyty a tera a tera sie dziwo że s tego wonianio gowa mu sie kiwo Autor: Regina Sobik
DZIYŃ KOBIYT W PRL-u
DZIYŃ KOBIYT W PRL-u Tulpa ciynto, abo nelka, erbła w świynto kożdo frelka. A łod Zakładowyj Rady – - nadziywane szekulady! Autor:Bernard Śmigała
Skuli lilije
Skuli lilije We zegrodce Any podeptoł lilije toż dostoł łod mamy po puklu dwa kije a tera żałuje Ana się wkurzyła niy bydzie s karlusym pod parza chodziła Autor: Regina Sobik
szl_Latn pol_Latn lit_Latn szl_Latn pol_Latn szl_Latn szl_Latn szl_Latn ayr_Latn szl_Latn szl_Latn szl_Latn szl_Latn szl_Latn nso_Latn szl_Latn szl_Latn szl_Latn szl_Latn szl_Latn